CONSILIUL JUDEŢEAN BISTRIŢA-NĂSĂUD
CABINET PREŞEDINTE
 Nr. IX/16409/15.10.2015
EXPUNERE MOTIVE
privind aprobarea  Planului de ocupare a funcţiilor publice al Camerei Agricole Judeţene Bistriţa-Năsăud pentru anul 2016  
Camera Agricolă Judeţeană Bistriţa-Năsăud este instituţie aflată în subordinea Consiliului Judeţean Bistriţa-Năsăud.

Prin Hotărârea Consiliului Judeţean Bistriţa-Năsăud nr.5/2010 privind înfiinţarea Camerei Agricole Judeţene Bistriţa-Năsăud, se constituie în subordinea Consiliului Judeţean Bistriţa-Năsăud şi coordonarea tehnico-metodologică a Agenţiei Naţionale de Consultanţă Agricolă, Camera Agricolă Judeţeană Bistriţa-Năsăud, instituţie publică română de interes judeţean, cu personalitate juridică.
Potrivit prevederilor Legii nr. 188/1999 privind statutul funcţionarilor publici, republicată(r2), cu modificările şi completările ulterioare, planul de ocupare a funcţiilor publice se elaborează anual, cu consultarea sindicatelor reprezentative ale funcţionarilor publici, de către preşedintele consiliului judeţean, prin aparatul de specialitate pentru autorităţile şi instituţiile publice din administraţia publică locală şi se aprobă prin hotărâre a consiliului judeţean.

Planul de ocupare a funcţiilor publice se întocmeşte centralizat, pe fiecare ordonator principal de credite şi pe fiecare instituţie din subordinea acesteia sau finanţată prin bugetul său. 

Prin adresa nr. 887/07.10.2015 a Camerei Agricole Judeţene Bistriţa-Năsăud, înregistrată la Consiliul Judeţean Bistriţa-Năsăud sub nr.I/15951/07.10.2015, directorul executiv adjunct al instituţiei publice solicită aprobarea Planului de ocupare a funcţiilor publice pentru anul 2016. 

Proiectul de aprobare al Planului de ocupare a funcţiilor publice al Camerei Agricole Judeţene Bistriţa-Năsăud, a fost transmis Agenţiei Naţionale a Funcţionarilor Publici prin Portalul de management al funcţiilor publice şi al funcţionarilor publici. 
Prin adresa nr. 41353/2015, Agenţia Naţională a Funcţionarilor Publici a comunicat faptul că nu sunt observaţii legate de modul de completare a planului de ocupare a funcţiilor publice pentru anul 2016.
Propuneri privind aprobarea Planului de ocupare a funcţiilor publice din cadrul Camerei Agricole Judeţene Bistriţa-Năsăud pentru anul 2016:
         Planul de ocupare a funcţiilor publice stabileşte:

    a) numărul maxim al funcţiilor publice rezervate promovării funcţionarilor  publici  -  0;
    b) numărul maxim al funcţiilor publice care vor fi rezervate în scopul promovării rapide  - 0;

    c) numărul maxim al funcţiilor publice care vor fi ocupate prin recrutare  - 3;

    d) numărul maxim al funcţiilor publice care vor fi înfiinţate – 0;

    e) numărul maxim al funcţiilor publice care vor fi supuse reorganizării -0;

    f) numărul maxim de funcţii publice pe fiecare clasă, categorie şi pe grade   profesionale  -  18;
    g) numărul maxim al funcţiilor publice de conducere şi al funcţiilor publice corespunzătoare categoriei înalţilor funcţionari publici – 2;
    e) numărul funcţiilor publice ocupate - 15;

    f) numărul funcţiilor publice vacante - 3.
         Faţă de cele de mai sus iniţiez proiectul de hotărâre privind aprobarea Planului de ocupare a funcţiilor publice al Camerei Agricole Judeţene Bistriţa-Năsăud pentru anul 2016.  

PREŞEDINTE,
Emil Radu Moldovan
Melinda Ani/2 ex.

